C 228/128
SL
Uradni list Evropske unije
29.6.2023
2.
Splošne ugotovitve 2.1 Evropska komisija je 15. novembra 2022 objavila sporočilo z naslovom Za močan in trajnosten sektor alg EU (1).
V njem predlaga razvoj novih in trajnostnih načinov prehrane in oskrbe s trajnostno energijo za hitro rastoče svetovno prebivalstvo.
Poleg tega poudarja, da moramo za zanesljivo oskrbo s surovinami in energijo v celoti izkoristiti potencial alg kot obnovljivega vira v Evropi.
2.2 Sporočilo Evropske komisije je smiselno in je v skladu z doslej objavljenimi dokumenti na to temo, ki priznavajo velik gospodarski potencial ter družbene in okoljske koristi gojenja mikroalg in makroalg v velikem obsegu v EU.
V njem je opredeljenih 23 ukrepov, katerih cilj je izboljšati okvir upravljanja in zakonodajo, poslovno okolje za izkoriščanje alg, družbeno ozaveščenost in sprejemanje alg in proizvodov na njihovi osnovi s strani potrošnikov ter odpraviti vrzeli na področju znanja, raziskav in tehnologije.
2.3 V evropskih politikah, kot sta evropski zeleni dogovor (2) in strategija „od vil do vilic“ (3), je poudarjeno, da so lahko (morske) alge in drugi proizvodi na podlagi alg vir beljakovin za živila in krmo z majhnim ogljičnim odtisom.
V sporočilu Strateške smernice za bolj trajnostno in konkurenčno akvakulturo EU za obdobje 2021–2030 (4) je poudarjeno, da je treba spodbujati gojenje alg – tako makroalg (morskih alg) kot mikroalg – da bi prispevali k uresničenju več ciljev evropskega zelenega dogovora.
Komisija v svojem sporočilu o trajnostnih ogljikovih krogih (5) priznava potencial alg za gospodarstvo modrega ogljika.
V sporočilu o trajnostnem modrem gospodarstvu (6) je obravnavan tudi potencial alg za zagotovitev trajnostnega prehranskega sistema in svetovne prehranske varnosti.
2.4 Alge niso le okolju prijazna (in s tem zelena) surovina, temveč je njihovo sistematično gojenje v skladu z osnovnim načelom največjega možnega zmanjšanja količine odpadkov, ki je temelj modrega gospodarstva, zaradi česar so potencialno tako modri kot zeleni proizvod.
2.5
Gojenje alg ima dodano vrednost za skoraj vse elemente evropskega zelenega dogovora:
— varstvo podnebja z razogljičenjem; — oskrbo z energijo s proizvodnjo bioplina in biogoriv; — vzpostavitev krožnosti s prispevanjem k ravnanju z odpadki in cilju ničelnega onesnaževanja; — spodbujanje zdravega in okolju prijaznega prehranskega sistema; — ohranjanje in obnavljanje ekosistemov in biotske raznovrstnosti ter razvoj okoljskih storitev; — cilj ničelnega onesnaževanja.
Intenzivnejša proizvodnja alg ponuja naslednje konkretne možnosti (7): — trajnostno proizvodnjo hrane (vključno z otroško hrano) in prehranskih dopolnil (npr. vitaminov ali karagenanov) brez uporabe kmetijskih zemljišč; — proizvodnjo bioplina in biogoriv zadnje generacije; — proizvodnjo kozmetičnih izdelkov, izdelkov za zdravstveno nego (zdravilni ekstrakti, pigmenti, talasoterapija) in industrijskih surovin (papirna masa/vlakna na biološki osnovi) z visoko dodano vrednostjo;
(1) (2) (3) (4) (5) (6) (7)
Za močan in trajnosten sektor alg EU, COM(2022) 592 final, 15. november 2022.
Evropski zeleni dogovor, COM(2019) 640 final, 11. december 2019.
Strategija „od vil do vilic“ za pravičen, zdrav in okolju prijazen prehranski sistem, COM(2020) 381 final, 20. maj 2020.
Strateške smernice za bolj trajnostno in konkurenčno akvakulturo EU za obdobje 2021–2030, COM(2021) 236 final, 12. maj 2021.
Trajnostni ogljikovi krogi, COM(2021) 800 final, 15. december 2021.
Preobrazba modrega gospodarstva EU za trajnostno prihodnost, COM(2021) 240 final, 17. maj 2021.
Referenca in druge možnosti: Babich et al., Algae: Study of Edible and Biologically Active Fractions, Their Properties and Applications, Plants 2022, 11(6), 780; https://doi.org/10.3390/plants11060780, ter Poonam Sharma, Nivedita Sharma (2017), Industrial and Biotechnological Applications of Algae: A Review, Journal of Advances in Plant Biology – 1(1):01-25.
DOI 10.14302/issn.2638-4469. japb-17-1534, https://openaccesspub.org/article/530/japb-17-1534.pdf.